Tímapantanir í síma 519 7000 eða á heimasíðu Heilsuveru Jóhannes er sérfræðingur í lýta - og fegrunarlækningum . Jóhannes lauk almennu læknanámi frá Háskóla Íslands árið 1995 og hóf sérnám í lýtalækningum árið 1997 í Bretlandi og síðan lá leiðin til Danmerkur þar sem hann lauk námi . Hann fékk sérfræðingsleyfi í lýtalækningum árið 2004 . Jóhannes fékk mikinn áhuga á fegrunarlýtalækningum , sneri sér því snemma alveg að þeim og aflaði sér allrar mögulegrar þekkingu hjá þeim sem fremstir voru í því fagi í Skandínavíu og víðar . Hann er í fárra manna hópi sem hefur verið í svokölluðu fellowship í fegrunarlýtalækningum í Bandaríkjunum og Svíþjóð . Frá 2005 starfaði Jóhannes sem lýtalæknir við Plastikkirurgi Centrum , eina af stærstu klíníkum í fegrunarlýtalækningum i Skandínavíu og starfrækti stofur í Malmö og Kaupmannahöfn . Árið 2007 var klíníkin keypt af Akademikliniken , sem var önnur af þeim stóru á sviði fegrunarlýtalækninga . Jóhannes hélt síðan áfram störfum við Akademikliniken í Malmö og Kaupmannahöfn sem leiðandi lýtalæknir við þessa stærstu einkareknu lýtalæknaklínísku samsteypu í Skandínavíu . Á árinu 2010 var Jóhannes beðinn um að taka þátt í að byggja upp tvö einkarekin sjúkrahús fyrir lýtalækningar i Kaupmannahöfn og Malmö fyrir nýja keðju lýtalæknaklíníka . Þar hóf hann störf i mars 2010 sem einn af eigendum þessara sjúkrahúsa , sem nú eru hluti af Teres Medical Group . Teres Medical Group er stærsta einkarekna lýtalæknakeðja i Skandínavíu með 17 klíníkur og um 30 starfandi lýtalækna . Jóhannes er einn fárra lækna á Íslandi sem hefur sérhæft sig í fegrunaraðgerðum á nefi en hann hefur annars víðtæka reynslu af hvers kyns fegrunaraðgerðum . Hann hefur mikla sérþekkingu á brjóstastækkunum og notast við aðferð nefnda Biodimentional thinking við val á brjóstapúðum . Þá er stuðst við mælingar á brjóstum hvers einstaklings við val á púða . Þessi aðferð hefur rutt sér rúms síðustu ár með tilkomu anatomiska púða . Jóhannes er einn fárra í Skandínavíu sem hefur mikla reynslu í að koma brjóstapúðum fyrir í gegnum holhöndina . Þar með verða engin ör við brjóstið að aðgerð lokinni . Einnig hafa svuntuaðgerðir og fitusog verið meðal uppáhaldsaðgerða , þar sem endurskapaður er flatur magi ad modum Hunstad , sem Jóhannes lærði af kollega sínum og vini , Joseph P. Hunstad , í Norður-Karólínu í Bandaríkjunum . Jóhannes var meðal þeirra fyrstu sem notuðu fylliefni og Botox í Danmörku þegar það kom á markað . Frá 2012 hefur hann sinnt kennslu fyrir aðra lækna á Norðurlöndunum við meðhöndlun með fylliefnum ( Restylan ) og Botox fyrir Galderma . Jóhannes framkvæmir jafnframt allar aðrar tegundir lýtalækninga , svo sem við augnlok , brjóstaminnkun , brjóstalyftingu , fitusog og fitufyllingar í brjóst eða afturenda . Þá meðhöndlar Jóhannes ör og önnur húðlýti . Jóhannes leggur mikla áherslu á að viðhalda þekkingu sinni í lýtalækningum og fylgist með því sem er nýtt að gerast . Hann er mjög virkur í að sækja alþjóðlegar ráðstefnur í lýtalækningum . Utan vinnutíma Jóhannes er giftur og á tvö börn . Ef færi gefst til finnst honum fátt skemmtilega en renna sér á skíðum með fjölskyldunni eða taka einn hring í golfi . Hestamennska er nýjasta sportið sem hefur hrifið hann .